《八月初一驾幸延喜楼看冠带降戎》
唐代·薛逢

城头旭日照阑干，城下降戎彩仗攒。九陌尘埃千骑合，

万方臣妾一声欢。楼台乍仰中天易，衣服初回左衽难。

清水莫教波浪浊，从今赤岭属长安。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。